આ અંગે ખેડૂતોને પૂછતા તેઓએ જણાવ્યું હતું કે હાલના સમયમાં જીરૂ, વરીયાળી, રાયડો, ઘઉં, એરંડા સહિતના પાકોનું વાવેતર કર્યું છે અને ખેતી માટે સમયાંતરે બે પાણીની જરૂરીયાત હોય છે પરંતું હાલમાં સુજલામ સુફલામની કેનાલમાં અને વાંકળામાં પાણી છોડવાનું બંધ કરાતા મહામુલો પાક ભયમાં મુકાઈ જવા પામ્યો છે અને આગામી ટૂંક જ સમયમાં પાણી નહી મળે તો પાક બળી જવાની ભીંતી પણ રહેવા પામી છે જો તેમ થાય તો રાત દિવસની મહેનત, બિયારણ એળે જાય તેવી સ્થિતિ ઉભી થાય તેમ છે તો આર્થિક નુકશાન પણ મોટું થાય તેમ હોઈ તંત્ર દ્વારા તાત્કાલીક ધોરણે નહેરમાં પાણી છોડવામાં આવે તેવી અમારી માંગ છે.